Bolonas (instrumentas)

Bolonas (bamb. M'bolon ߓߐ߬ߟߐ߲) – styginis muzikos instrumentas (mušamasis chordofonas), paplitęs Vakarų Afrikoje (daugiausia Gvinėjoje ir Malyje, bet taip pat Gambijoje ir kitur).

 Aprašymas 
Tai yra seniausias žinomas iš visų styginių instrumentų Vakarų Afrikoje, nadojamas greta koros, simbingo ir kitų. Jis buvo ypač naudojamas prieš mūšį, kad įkvėptų karius kovai.Mande Music: Traditional and Modern Music of the Maninka Page 77 Eric Charry – 2000

Instrumentą sudaro didelis tuščiaviduris išdžiovintas moliūgas, aptrauktas ožkos oda. Medinis kaklelis naudojamas įtempti stygas. Grojant instrumentas laikomas tarp kojų. Stygos yra gnaibomos išgaunant garsą, tačiau moliūgas kartu naudojamas ir kaip mušamasis instrumentas mušant juo ritmą. Kaip papildomas rezonatorius naudojama metalinė plokštelė (nyenmyemo) rišama prie muzikanto rankos.Faya Ismael Tolno (September 2011). „Les Recherches linguistiques de l'école N’ko“ (PDF). Dalou Kende (in French). No. 19. Kanjamadi. p. 7.

Instrumento stygų skaičius įvairuoja. Vienastygiai ir dvistygiai naudojami religinių ceremonijų ir švenčių metu. Tristygiai ir keturstygiai yra dažniausiai pasitaikantys, ir naudojami keliaujančių dainių apdainuoti valdovų žygdarbius, įkvėpti karius kovai ar žemdirbius darbui. Kartais bolono muziką lydi balafonas, būgnas ar fleita.

Instrumento tradicija yra tęsiama, tačiau juo galinčių groti skaičius tolydžio mažėja. Siekiant atkreipti visuomenės ir pasaulio dėmesį ir apsaugoti instrumento kultūrą, 2021 m. kultūrinė praktika ir išraiškos, susijusios su bolonu Malyje buvo įtrauktos į nematerialiojo pasaulio paveldo sąrašą, kuris reikalingas skubios apsaugos.Cultural practices and expressions linked to the 'M’Bolon', a traditional musical percussion instrument

 Susijusios pasaulio paveldo tradicijos 
 Airiškasis grojimas arfa (2019, )
 Madi lyros muzika ir šokiai (2016, , reikalingas skubios apsaugos)
 Semsemija: instrumento gamyba ir atlikimas (2024, , )

 Išnašos 

Kategorija:Styginiai instrumentai
Kategorija:Membranofonai
Kategorija:Afrikos muzikos instrumentai
Kategorija:Nematerialusis pasaulio paveldo sąrašas
Kategorija:Sahelio civilizacija